IHL ยิ้มร่าต้นทุนขาย-บริการลดดันกำไร Q3/59 โตกว่าเท่าตัว
IHL ยิ้มร่าต้นทุนขาย-บริการลดดันกำไร Q3/59 โต 150% มาที่ 33.82 ลบ. จากปีก่อนกำไร 13.54 ลบ. ขณะที่ 9เดือนแรกกำไรอยู่ที่ 136.19 ลบ. เพิ่มขึ้น 55% จากปีก่อนกำไร 87.88 ลบ.
15 พ.ย. 2559

บริษัท อินเตอร์ไฮด์ จำกัด (มหาชน) หรือ IHL รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 33.82 ล้านบาท หรือมีกำไรสุทธิ 0.07 บาทต่อหุ้น เพิ่มขึ้น 150% จากช่วงเดียวกันของปีก่อนที่มีกำไรสุทธิ 13.54ล้านบาท หรือมีกำไรสุทธิ 0.03 บาทต่อหุ้น
ทั้งนี้ผลการดำเนินงานในไตรมาสดังกล่าวกำไรเพิ่มขึ้นเนื่องจากบริษัทมีต้นทุนขายและบริการลดลง จากภาวะต้นทุนค่าวัตถุดิบในส่วนของหนังดิบที่ปรับลดลงอย่างต่อเนื่องตั้งแต่ปลายปี 58
ขณะที่ ผลการดำเนินงานช่วง 9 เดือนแรกมีกำไรสุทธิ 136.19 ล้านบาท หรือ 0.28 บาทต่อหุ้น เพิ่มขึ้น 55% จากช่วงเดียวกันของปีก่อนที่มีกำไรสุทธิ 87.88 ล้านบาท หรือ 0.18 บาทต่อหุ้น